KIRJALLINEN KYSYMYS E-1719/00 esittäjä(t): Raffaele Costa (PPE-DE), Francesco Fiori (PPE-DE), Stefano Zappalà (PPE-DE), Mario Mantovani (PPE-DE), Vittorio Sgarbi (PPE-DE), Luigi Cesaro (PPE-DE), Amalia Sartori (PPE-DE), Renato Brunetta (PPE-DE), Antonio Tajani (PPE-DE), Giuseppe Gargani (PPE-DE), Francesco Musotto (PPE-DE), Guido Viceconte (PPE-DE), Giorgio Lisi (PPE-DE), Mario Mauro (PPE-DE), Giuseppe Nisticò (PPE-DE), Marcello Dell'Utri (PPE-DE), Guido Podestà (PPE-DE), Raffaele Fitto (PPE-DE), Umberto Scapagnini (PPE-DE), Pier Casini (PPE-DE) ja Raffaele Lombardo (PPE-DE) komissiolle. Euron kriisi.



Virallinen lehti nro 072 E , 06/03/2001 s. 0104 - 0105



KIRJALLINEN KYSYMYS E-1719/00 esittäjä(t): Raffaele Costa (PPE-DE), Francesco Fiori (PPE-DE), Stefano Zappalà (PPE-DE), Mario Mantovani (PPE-DE), Vittorio Sgarbi (PPE-DE), Luigi Cesaro (PPE-DE), Amalia Sartori (PPE-DE), Renato Brunetta (PPE-DE), Antonio Tajani (PPE-DE), Giuseppe Gargani (PPE-DE), Francesco Musotto (PPE-DE), Guido Viceconte (PPE-DE), Giorgio Lisi (PPE-DE), Mario Mauro (PPE-DE), Giuseppe Nisticò (PPE-DE), Marcello Dell'Utri (PPE-DE), Guido Podestà (PPE-DE), Raffaele Fitto (PPE-DE), Umberto Scapagnini (PPE-DE), Pier Casini (PPE-DE) ja Raffaele Lombardo (PPE-DE) komissiolle (29. toukokuuta 2000) Aihe: Euron kriisi Euron kiistaton heikkeneminen on aiheuttanut ja aiheuttaa yhä edelleen syvää huolestuneisuutta kaikissa maissa, jotka ovat liittyneet yhteisvaluuttaan ja ylipäätään Euroopan unioniin. Voisiko komissio toimittaa viipymättä Euroopan parlamentille ja ylipäätään jäsenvaltioiden kansalaisille selvitykset niistä aloitteista, joita on tehty ja joita tehdään ohimeneväksi oletetun ja kuitenkin useita kuukausia jatkuneen tilanteen pitkittymisen estämiseksi? Pedro Solbes Miran komission puolesta antama vastaus (11. heinäkuuta 2000) Vaikka huomattava osa euron arvon alenemisesta voidaan selittää sen kurssin suhteellisen korkealla aloitustasolla (vuonna 1998 tapahtuneen merkittävän kurssinousun jälkeen) ja niin euroalueen kuin muidenkin suurten talousalueiden suhdannekehityksellä, useimmat tarkkailijat ovat samaa mieltä siitä, että euron nykytaso, noin 0,90 dollaria /euro ei kuvasta nykyistä taloustilannetta ja on huomattavasti useimpien pitkäaikaisia tasapainoarvoja koskevien arvioiden alapuolella. Nykyisessä kelluvien valuuttojen järjestelmässä tällaiset suuret kurssiheilahdukset maailman päävaluuttojen kesken eivät ole lainkaan epätavallisia. Normaalioloissa valuuttakurssien liikkeillä on vakauttava vaikutus. Joskus ne kuitenkin irtoavat tilapäisesti talouden perustekijöistä. Kunhan Yhdysvaltain ja euroalueen talouskasvuluvut lähenevät toisiaan, voidaan olettaa valuuttakurssien kuvastavan entistä paremmin näitä perustekijöitä, jolloin euro liikkunee ylöspäin tasapainokurssiinsa päin ilman että rahapolitiikan muuttamiseen on tarvetta. Euroopan keskuspankki (EKP) ja Euro 11 -ryhmä ovat selvästi todenneet, että eurolla on vahvat mahdollisuudet nousta. Tällaisilla lausunnoilla on ollut toistaiseksi varsin vähäinen vaikutus, mutta on muistettava, että EY:n perustamissopimuksessa määrätyn toimivaltansa mukaisesti EKP pitää huolta valuuttakurssista vain siinä määrin kuin se vaikuttaa inflaatioon.